
PËR MIRATIMIN E RREGULLORES “MBI PËRCAKTIMIN E MASAVE PËR ZBATIMIN E SKEMËS SË KLASIFIKIMIT TË RISKUT”[footnoteRef:2] [2:  Ky urdhër përafron plotësisht Rregulloren Zbatuese të Komisionit (BE) nr. 2021/2082, të datës 26 nëntor 2021, që përcakton masat për zbatimin e Rregullores (BE) nr. 376/2014 të Parlamentit Evropian dhe Këshillit, në lidhje me skemën e përbashkët evropiane të klasifikimit të riskut, botuar në Fletoren Zyrtare të BE-së L 426, datë 29.11.2021.

URDHËROJ:

1. Miratimin e rregullores “Mbi përcaktimin e masave për zbatimin e skemës së klasifikimit të riskut”, sipas tekstit që i bashkëlidhet këtij urdhri dhe është pjesë përbërëse e tij.
2. Ngarkohet Autoriteti i Aviacionit Civil për ndjekjen dhe zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

 MBI PËRCAKTIMIN E MASAVE PËR ZBATIMIN E SKEMËS SË  KLASIFIKIMIT TË RISKUT

Neni 1
Qëllimi

Kjo Rregullore përcakton masat për zbatimin e skemës së klasifikimit të riskut (“ERCS”) të përcaktuar në urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.

Neni 2
Përkufizimet

1. Për qëllime të kësaj Rregulloreje, zbatohen përkufizimet në nenin 2 të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”, ndërsa termat e mëposhtëm kanë këto kuptime: 
 1. “Metodologjia ARMS-ERC” nënkupton metodologjinë e zhvilluar nga grupi i punës i industrisë “Zgjidhjet e menaxhimit të riskut të linjës ajrore” (ARMS) për vlerësimin e risqeve operacionale;
 2. “ATM” nënkupton menaxhimin e trafikut ajror siç përcaktohet në pikën 10, të nenit 2 të udhëzimit nr. 5, datë 3.6.2010 “Kuadri rregullativ në qiellin e vetëm evropian”, që përafron Rregulloren e KE-së nr. 549/2004;
 3. “Rezultati i ashpërsisë/shkallës së rëndësisë në ajër e ATM-së” nënkupton pjesën e metodologjisë RAT që vlerëson performancën e operimit ajror të ngjarjes;
 4. “Rezultati i ashpërsisë/shkallës së rëndësisë në tokë të ATM-së” nënkupton pjesën e metodologjisë RAT që vlerëson performancën e sistemit (procedurat, pajisjet dhe njerëzit) të sistemit të ATM-së;
 5. “Rezultati i përgjithshëm i ashpërsisë/shkallës së rëndësisë së ATM-së” nënkupton rezultati i ashpërsisë/shkallës së rëndësisë së ATM-së në tokë dhe rezultati i ashpërsisë/shkallës së rëndësisë në ajër të ATM-së, të kombinuara në një pikë të vetme;
 6. “Metodologjia RAT” nënkupton metodologjia e Mjetit të Analizës së Riskut e zhvilluar nga Eurocontrol e përdorur për të klasifikuar ngjarjet që lidhen me sigurinë në operim në fushën e ATM-së;
 7. “Eurocontrol” është Organizata Evropiane për Sigurinë e Lundrimit Ajror e krijuar nga Konventa Ndërkombëtare e 13 dhjetorit 1960, në lidhje me Bashkëpunimin për Sigurinë e Lundrimit Ajror;
 8. “Agjencia” është Agjencia e Bashkimit Evropian për Sigurinë e Aviacionit. 

Neni 3
Rishikimi, ndryshimi dhe miratimi i klasifikimit të riskut të sigurisë në operim

1.   Autoriteti i Aviacionit Civil shqyrton dhe, nëse është e nevojshme, ndryshon dhe miraton klasifikimin e riskut të sigurisë në operim që përmbahet në raportin e ngjarjeve të ngjarjes në fjalë në përputhje me ERCS, siç përcaktohet në urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.
2.   Pa cenuar pikën 1, Autoriteti i Aviacionit Civil, kur konverton klasifikimin e riskut të sigurisë në operim, të përcaktuar nëpërmjet metodologjive ARMS/ERC 4x4 ose RAT “ATM Total”, përdor procedurën e konvertimit të drejtpërdrejtë të përcaktuar në aneksin e kësaj Rregulloreje. Për klasifikimet e riskut të sigurisë në operim të përcaktuara nëpërmjet metodologjive të tjera, Autoriteti i Aviacionit Civil mund të përdorë procedurën manuale të konvertimit të përcaktuar në pikën 2 të aneksit, ose procedura të tjera konvertimi sipas nevojës, për sa kohë që është arritur një klasifikim ekuivalent ERCS. 

Neni 4
Monitorimi dhe përmirësimi i ERCS-së

1.   Kur të jetë e zbatueshme sipas përcaktimeve të Marrëveshjes Shumëpalëshe, duke filluar nga data 31 mars 2026 dhe çdo 5 vjet më pas, AAC-ja merr masa t’i sigurojë Komisionit dhe Agjencisë një raport mbi përdorimin e ERCS-së.
2.   Informacion i marrë në përputhje me pikën 1 të këtij neni, si dhe informacione të tjera që Agjencia mund të marrë në lidhje me zbatimin e ERCS-së, rishikohen nga Agjencia. Rishikimi nga Agjencia mund të marrë parasysh ekspertizën e rrjetit të analistëve të sigurisë së aviacionit (NoA) dhe grupeve përkatëse të ekspertëve që mund të krijohen nga Agjencia.



Neni 5
Monitorimi i përputhshmërisë me skemat e tjera të klasifikimit të riskut

1.   Procedurat e konvertimit të përcaktuara në aneks i nënshtrohen rishikimit të rregullt sipas rishikimeve të bëra nga Agjencia për të siguruar përputhshmërinë në vijimësi. Rishikimi mund të marrë parasysh ekspertizën e NoA-s dhe grupeve përkatëse të ekspertëve që mund të krijohen nga Agjencia.
2.   Kur është e zbatueshme, Autoriteti i Aviacionit Civil merr masa për t’i njoftuar Komisionit dhe Agjencisë përdorimin e procedurës manuale të konvertimit të përcaktuar në pikën 2 të aneksit dhe procedurat e tjera të konvertimit të përmendura në pikën 2 të nenit 3 të kësaj Rregulloreje.









































ANEKS
PROCEDURAT E KONVERTIMIT NGA REZULTATI I ANALIZËS SË RISKUT (RAT) DHE ZGJIDHJET E MENAXHIMIT TË RISKUT TË AVIACIONIT – KLASIFIKIMI I RISKUT TË NGJARJEVE (ARMS-ERC) NË REZULTATET E SKEMËS SË KLASIFIKIMIT TË RISKUT (ERCS)

Ky aneks përcakton procedurat e konvertimit nga rezultatet e RAT-së dhe ARMS ERC në rezultatin ERCS të përcaktuar në hapin 2 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.
Procedurat e mëposhtme të konvertimit sigurojnë një konvertim të drejtpërdrejtë ose manual për të marrë një klasifikim ERCS ekuivalent me rezultatet RAT dhe/ose ARMS – ERC në përputhje me nenin 3 të kësaj Rregulloreje.
1.  KONVERTIMI DIREKT
Procedura e detyrueshme e konvertimit përbëhet nga dy proceset e mëposhtme të punës:
- Procesi i punës 1 – siguron një konvertim të drejtpërdrejtë për të marrë rezultatin e ashpërsisë/shkallës së rëndësisë ERCS;
- Procesi e punës 2 – siguron konvertim të drejtpërdrejtë për të marrë rezultatin e probabilitetit ERCS.
Figura 1 tregon një përmbledhje të procedurave. Pika e fillimit të procesit është kutia “raporti i ngjarjes i dorëzuar” dhe rezultati është kutia “Rezultati ekuivalent ERCS”. Vijat me pika në figurën 1 tregojnë se kërkohet vetëm një burim për secilin rezultat të procesit.

Figura 1. Procedurat e konvertimit

1.1.  PROCESI I PUNËS 1 – Rezultati i ashpërsisë/ shkalla e rëndësisë së ERCS-së
a) Informacioni “Kategoria e ngjarjes” dhe “Grupi masiv”
- Nëse raporti i ngjarjes përmban informacion mbi “kategorinë e ngjarjes” së ngjarjes në fjalë dhe “grupin masiv”, atëherë këto mund të konvertohen në rezultatin ERCS të ashpërsisë/ shkallës së rëndësisë së rezultatit të aksidentit të mundshëm”. Hapi tjetër është shkronja “b” e figurës 1.
- Nëse raporti i ngjarjes nuk përmban informacion në lidhje me “kategorinë e ngjarjes” ose “grupin masiv”, ose të dyja, konvertimi i drejtpërdrejtë nuk është i mundur. Nëse përdoret konvertimi manual i përshkruar në pikën 2 të këtij aneksi, atëherë hapi tjetër është shkronja “d” e figurave 1 dhe 5.
b) “Kategoria e ngjarjes” dhe konvertimi i zonës kryesore të riskut ERCS (KRA)
- Nëse “kategoria e ngjarjes” e raportit të ngjarjes korrespondon drejtpërdrejt me atë të zonave kryesore të riskut të ERCS-së të përcaktuara në pikën 1.2 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”, atëherë hapi tjetër është shkronja “c” e figurës 1.
- Për raportet e ngjarjeve me “kategoritë e ngjarjeve” të ndryshme nga zonat kryesore të riskut të ERCS-së, nuk ka konvertim të drejtpërdrejtë. Nëse përdoret konvertimi manual i përshkruar në pikën 2 të këtij aneksi, atëherë hapi tjetër është shkronja “D” e figurave 1 dhe 5.
c) Rezultati i ERCS-së i “Ashpërsisë/shkallë së rëndësisë së rezultatit të aksidentit të mundshëm” – konvertim i drejtpërdrejtë
- Nëse raporti i ngjarjes përmban informacion në lidhje me “kategorinë e ngjarjes” dhe “grupin masiv”, atëherë rezultati i ashpërsisë shkalla e rëndësisë konvertohet drejtpërdrejt në një rezultat të përshtatshëm të ERCS-së të “ashpërsisë/shkallës së rëndësisë të ndodhjes së aksidentit të mundshëm”. Rezultati është “k”, i cili jep shifrën e parë që korrespondon me vlerën alfabetike që rezulton nga llogaritja e ashpërsisë/shkallës së rëndësisë/të ngjarjes (rezultati i ashpërsisë A deri në X).
1.2. PROCESI I PUNËS 2 – Rezultati i probabilitetit ERCS
e) Raporti i ngjarjes i vlerësuar duke përdorur RAT
Nëse raporti i ngjarjes është vlerësuar duke përdorur metodologjinë RAT:
- Raportet e ngjarjeve që kanë një klasifikim RAT të rezultateve të ashpërsisë/shkallës së rëndësisë “ATM e përgjithshme” mund të vendosen drejtpërdrejt në kolonat e probabilitetit ERCS siç shpjegohet në hapin “g” të figurës 1;
- Raportet e ngjarjeve që kanë vetëm një rezultat RAT të ashpërsisë/shkallës së rëndësisë të “ATM në tokë” duhet të konvertohen manualisht për të siguruar rezultatin e probabilitetit ERCS. Nëse përdoret konvertimi manual i përshkruar në pikën 2 të këtij aneksi, atëherë hapi tjetër është “L” e figurës 5;
- Në rastin e raporteve të ngjarjeve të koduara si “ngjarje specifike për ATM”, konvertimi midis rezultateve RAT dhe ERCS nuk është i mundur.
f) Rezultati RAT i ashpërsisë/shkallë së rëndësisë të “ATM të përgjithshme”
- Nëse një raport ngjarjeje përmban rezultatin e ashpërsisë/shkallës së rëndësisë të “ATM-së së përgjithshme”, atëherë hapi tjetër është shkronja “g” e figurës 1. 
g) Kolona ERCS “Probabiliteti i rezultatit të aksidentit të mundshëm” i konvertuar nga vlera “ATM e përgjithshme” e RAT-së (e rëndësishme vetëm për vlerat A, B, C, E)
Për raportet e ngjarjeve me një klasifikim të ashpërsisë/shkallës së rëndësisë “ATM e përgjithshme” (A, B, C, E), zbatohet konvertimi i drejtpërdrejtë i mëposhtëm në kategoritë e probabilitetit ERCS:














Figura 2. Konvertimi i rezultatit të ashpërsisë/ shkallës së rëndësisë “ATM e përgjithshme” i RAT-së në rezultatin e probabilitetit ERCS

h) Raportet e ngjarjeve të klasifikuara duke përdorur metodologjinë ARMS-ERC
- Për raportet e ngjarjeve që janë shënuar sipas ARMS-ERC, hapi tjetër është shkronja “i” e figurës 1.
- Për raportet e ngjarjeve që nuk janë vlerësuar sipas metodologjisë ARMS-ERC, hapi tjetër është  shkronja “M” e figurës 5.
i) Matrica standarde 4x4 ARMS-ERC
Nëse matrica 4x4 ARMS-ERC e paraqitur në figurën 3 përdoret për të shënuar raportin e ngjarjes, atëherë hapi tjetër është shkronja “j” e figurës 1.

Figura 3. Matrica standarde 4x4 ARMS-ERC

j) Rezultati i ERCS-së “Probabiliteti i rezultatit të aksidentit të mundshëm” – konvertim i drejtpërdrejtë
Nëse raporti i ngjarjes përmban një vlerësim të “Efektivitetit të Barrierës” ARMS, atëherë për të përcaktuar rezultatin ERCS të “Probabilitetit të rezultatit të aksidentit të mundshëm” përdoret një konvertim i drejtpërdrejtë i mëposhtëm në matricën ERCS.

Figura 4. Konvertimi i kategorive të probabilitetit ARMS-ERC në ERCS

k) Rezultati ekuivalent ERCS
Kombinimi i rezultateve të ERCS-së “Ashpërsia/shkalla e rëndësisë e rezultatit të aksidentit të mundshëm” dhe “Probabiliteti i rezultatit të aksidentit të mundshëm” kombinohen në matricën ERCS për të gjeneruar një rezultat ekuivalent ERCS, siç përcaktohet në hapin 2 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.
2. KONVERTIMI MANUAL
Ky konvertim manual përbëhet nga dy proceset e mëposhtme të punës:
- Procesi i punës 1 – siguron një konvertim manual për të marrë rezultatin e ashpërsisë/shkalla e rëndësisë ERCS,
- Procesi i punës 2 – siguron një konvertim manual për të marrë rezultatin e probabilitetit ERCS.

Figura 5. Konvertimi manual

2.1. PROCESI I PUNËS 1
D. Rezultati i ERCS-së i “Ashpërsisë/shkallës së rëndësisë së ndodhjes së aksidentit të mundshëm” – konvertimi manual
-  Nëse raporti i ngjarjes nuk përmban informacion në lidhje me “kategorinë e ngjarjes” ose “grupin masiv”, ose të dyja, atëherë metodologjia ERCS e përcaktuar në aneksin e Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut” zbatohet për të përcaktuar “Rezultatin e aksidentit të mundshëm ose zonën kyçe të riskut. Rezultati përfundimtar është “k”, i cili jep shifrën e parë që korrespondon me vlerën alfabetike që rezulton nga llogaritja e ashpërsisë/shkallës së rëndësisë të ngjarjes (rezultati i ashpërsisë A deri në X).
2.2. PROCESI I PUNËS 2
l. Kolona ERCS “Probabiliteti i ndodhjes së aksidentit të mundshëm” – procedura manuale
- Për raportet e ngjarjeve që nuk përmbajnë ashpërsinë/shkallën e rëndësisë “ATM e përgjithshme”, nuk ka asnjë konvertim të drejtpërdrejtë në rezultatin “Probabiliteti i ndodhjes së aksidentit të mundshëm” të ERCS-së.
Ashpërsia/shkalla e rëndësisë e “ATM-së në tokë” mund të sigurojë megjithatë një konvertim të pjesshëm, duke hartuar vlerësimin e barrierës “ATM në tokë” dhe procesin e vlerësimit të pengesës ERCS të përcaktuar në pikën 2.1.3 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.
m) Rezultati i ERCS-së “Probabiliteti i rezultatit të aksidentit të mundshëm” – procesi manual
Nëse raportet e ngjarjeve nuk përdorin matricën 4x4 ARMS-ERC për të vlerësuar ngjarjen, për të gjeneruar një rezultat ERCS “Probabiliteti i ndodhjes së aksidentit të mundshëm”, vlera e vlerësimit të barrierës ARMS-ERC konvertohet në vlerësimin e barrierës ERCS të përcaktuar në pikën 2.1. 3 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.
k) Rezultati ekuivalent ERCS
Kombinimi i rezultateve të ERCS-së “Ashpërsia/shkalla e rëndësisë e ndodhjes së aksidentit të mundshëm” dhe “Probabiliteti i ndodhjes të aksidentit të mundshëm” kombinohen në matricën ERCS për të gjeneruar një rezultat ekuivalent ERCS, siç përcaktohet në hapin 2 të aneksit të Rregullores mbi skemën e klasifikimit të riskut, të miratuar me urdhrin e zëvendëskryeministrit dhe ministër i Infrastrukturës dhe Energjisë nr. 156, datë 23.7.2024, “Për miratimin e rregullores mbi skemën e klasifikimit të riskut”.

